El Club Voleibol Roquetes jugarà a la Superlliga-2 la pròxima temporada 2021-2022.
El regidor d’Esports de l’Ajuntament de Roquetes, Ivan Garcia i el President i Director Tècnic del Club Voleibol Roquetes, Joan Mulero i Benjamin Cuevas, van anunciar conjuntament en roda de premsa, que el primer equip del club jugarà a la Superlliga-2 la pròxima temporada 2021-2022. I és que tot i que l’equip roquetenc no va poder aconseguir l’ascens a la Superlliga-2, en la fase disputada a Utrera, la Federació Espanyola de Voleibol, amb motiu del nou projecte d’ampliació de grups, va oferir al club roquetenc la possibilitat de pujar de categoria, una proposta que la junta directiva del club ha decidit acceptar. Així, el Club Voleibol Roquetes serà present en un dels tres grups de la categoria, que molt probablement estarà format per 11 equips de Catalunya, València i de les illes Balears. La Superlliga-2, la segona competició més important del vòlei masculí espanyol, consta d’un total de 35 equips.